b'\n_START_ARTICLE_\nVestnorsk fjordlandskap\n_START_SECTION_\nBakgrunn\n_START_PARAGRAPH_\nMilj\xc3\xb8verndepartementet sendte en tentativ liste over aktuelle verdensarvomr\xc3\xa5der i Norge til UNESCO i 2002, dette var tidligere utredete for Nordisk ministerr\xc3\xa5d. \xc2\xabVestnorsk fjordlandskap\xc2\xbb var et fire naturarvomr\xc3\xa5der Norge ville nominere de neste 10 \xc3\xa5rene, og er det f\xc3\xb8rste norsk naturarvomr\xc3\xa5det p\xc3\xa5 UNESCOs liste. Kommunestyrene i Stranda, Norddal og Aurland hadde i 2001 inng\xc3\xa5tt samarbeid om verdensarvstatus. Direktoratet for naturforvaltning utarbeidet i 2003 et samlet dokument for de to delomr\xc3\xa5dene, s\xc3\xb8knad sendt UNESCO i 2004. Vedtak i UNESCO 14. juli 2005 om \xc3\xa5 f\xc3\xb8re Vestnorsk kulturlandskap p\xc3\xa5 verdensarvlisten._NEWLINE_Forutsetning for innskriving p\xc3\xa5 verdensarvlista er nasjonale verneregime for det meste av omr\xc3\xa5det. Verdensarvstatusen f\xc3\xb8rer ikke til ytterligere vern eller andre spesielle restriksjoner i omr\xc3\xa5det. Krav til verdensarvstatus er at omr\xc3\xa5det skal representere et stort skritt i jordens historie, eller v\xc3\xa6re et fremst\xc3\xa5ende eksempel p\xc3\xa5 en p\xc3\xa5g\xc3\xa5ande \xc3\xb8kologisk prosess, eller vere et av de viktigste habitatene for biologisk mangfold, eller representere mesterverk i menneskelig skaperkraft. Et verdensarvomr\xc3\xa5de skal v\xc3\xa6re avgrenset slik at alle n\xc3\xb8kkelelement finnes innenfor omr\xc3\xa5det og det skal v\xc3\xa6re organisert slik at verdiene blir tatt vare p\xc3\xa5 for ettertiden. Omr\xc3\xa5det skal ogs\xc3\xa5 tilf\xc3\xb8re verdensarvlisten noe nytt og v\xc3\xa6re det beste eksempelet i verden.'